Inici (provisional v.1) - Wikilloret o Lloretpedia\nEls noms que apareixen a la capçalera només són un suggerència: WikiLloret, Lloretpedia, VikiLloret, pot esser qualsevol altre. Ho decidirà el grup de coordinadors a partir de les suggerències dels membres del grup...\nAquesta plana comença de forma experimental. La seva finalitat es la creació de una "Wikipedia" de fets i dades històriques relacionades amb Lloret de Mar.\nAquí, a la plana d'inici hi ha d'anar la presentació de la plana, explicant l'idea i els propòsits de la mateixa.\nBenvinguts a la plana en construcció de la "wiki" de Lloret de Mar.\nEl primer que que heu de saber es que no us heu d'espantar per l'aspecte i per el poc volum de continguts de la plana en aquest moment. Això es un "work in progress", al principi pot semblar que va molt poc a poc i que hi ha massa feina a fer, però, a mesura que anem afegint gent (espero) i anem rebent aportacions veurem com el volum de continguts i feina creix de forma exponencial. Veurem com a partir de les petites aportacions que vagi fent la gent de mica en mica conformaran al final una gran feina. Com que hi haurà molta més gent amb permisos per editar aquesta plana, notareu, cada vegada que us connecteu a la plana, canvis; Tant en el contingut com en l'aspecte de la plana.\nRecomanem als que entren per primera vegada molta calma i molta paciència. A mode de suggerència proposem uns petits pasos a fer a fi i efecte d'anar agafant familiaritat amb la plana:\n- Navegueu per l'arbre de la plana (el podeu veure a l'esquerra). Us fareu una idea de com està el projecte; a les beceroles...\n- Llegiu el manual d'ajuda de "Google Sites". Trobareu l'enllaç aquí (https://sites.google.com/site/tutorialsites4/home)...\n- Feu una primera aportació senzilla, afegiu el primer granet de sorra anant a l'enllaç "llista" i afegiu una entrada...\nEl projecte Wikilloret està obert a tothom, qualsevol hi pot participar....\nDe moment, i a l'espera d'anar afinant les coses amb els col·laboradors, comencem amb unes quantes planes que seran d'us intern per als col·laboradors d'aquest projecte. Tant el disseny de la plana (feina del grup de disseny), com el mapa del lloc amb les seves planes i subplanes, vincles, gadgets i altres estris (feina del grup tècnic), així com el contingut (grup de redacció) i la seva cura (grup lingüístic), son provisionals i modificables.\nA l'esquerra de la plana hi podeu veure un arbre amb els diferents vincles. A dins d'un vincle hi pot haver vincles interns...\nEl grup de redacció treballarà inicialment en el vincle "Wiki A-Z", a on trobareu una explicació inicial de les seves tasques. Dins d'aquest vincle hi trobareu (de moment) els vincles "llista" i "tasques de redacció" amb una breu explicació de cada un...\nEls altres grups de treball accediran a la seva àrea de feina mitjançant el vincle "Projecte" i els vincles interns de cada grup. Com podeu veure en l'arbre, hi ha una entrada per cada grup. Dins de cada grup hi ha vincles a altres apartats ( o hi haurà)....\nLa forma de treballar internament en aquesta plana ve explicada en uns enllaços externs que trobareu dins el vincle "projecte". Per qualsevol dubte tècnic sobre la plana adreceu-vos al grup tècnic i deixeu un comentari... Com podeu veure, a sota de cada plana hi ha un apartat per escriure aquest comentaris...\nAfegit un enllaç nou, "Fòrum". Aquest com el seu propi nom indica ens portarà al fòrum per tal de que els membres col·laboradors d'aquesta plana ens comuniquem entre nosaltres de forma fluida i ràpida. Com a primera impressió sembla que aquest serà un bon sistema de comunicació interna...\nPetites històries Lloretenques...\n(imatge de prova)\nNota: Si us fixeu bé, a sota, al peu de plana hi ha uns enllaços. El primer de tots (Activitat recent del lloc), mostra l'activitat i/o els últims canvis fets en la plana. Serveix per fer una ullada ràpida al que s'ha fet. Diu qui ho ha fet i quan. De forma interna, la plana porta un registre de tot el que succeeix i arxiva tots el canvis que es fan...


Done el meu vot a la candidatura presentada per: PARTIDO SOCIALISTA OBRERO ESPAÑOL | Arrels\n← Joves en marxa….a Vila real\nVideo JSPV Benicàssim →\nDone el meu vot a la candidatura presentada per: PARTIDO SOCIALISTA OBRERO ESPAÑOL\nAhir em van arribar a casa el sobres amb les propagandes electorals dels distints grups polítics. La veritat, em va fer il·lusió obrir el sobre del PSPV-PSOE i vore com apareixo a les dos llistes que em van arribar.\nA la candidatura municipal dels socialistes de Càlig i a l’autonòmica a les Corts per Castelló.\nBé, ja sabeu: el proper diumenge 27 de maig. Voteu pel progrés,\nvoteu al PSPV-PSOE\n3 pensamientos en “Done el meu vot a la candidatura presentada per: PARTIDO SOCIALISTA OBRERO ESPAÑOL”\nNo sòc de Castelló, sòc de València. En qualsevol cas, compteu amb el meu vot.\n22 mayo 2007 a las 18:02\nNo t’ho havia dit, però sòc de Paterna\n22 mayo 2007 a las 20:29\nUn a un anem sumant.


Els centres escolars de Quart de Poblet inicien el curs 'modernitzats' | Valencia Extra\nEls centres escolars de Quart de Poblet inicien el curs 'modernitzats'\nL’alumnat de Quart de Poblet ha iniciat aquest nou curs escolar estrenant unes instal·lacions que han sigut modernitzades i renovades en la quasi totalitat dels centres públics. Unes obres que el Consistori ha realitzat a través del Programa Edificant de la Generalitat Valenciana, que comptaven amb un pressupost de quasi un milió d’euros.\nLa regidora d’Educació, Consue Campos, i la regidora encarregada de l’Edificant, Cristina Mora, al costat de la tècnica de l’àrea i la tècnica d’Urbanisme encarregada del projecte, s’han acostat en el primer dia lectiu per a comprovar com aquest discorria amb normalitat i veure les millores ja finalitzades.\nEn concret, en el CEIP Sant Onofre s’ha dut a terme la reforma integral de la cuina, els dos banys exteriors, s’ha condicionat una aula d’usos múltiples i s’està canviant la instal·lació elèctrica per a adaptar-la a la normativa actual.\nAl Villar Palasí s’ha substituït la caldera i s’han pavimentat els accessos. Mentre que en el CEIP Ramón Laporta, també s’ha substituït la caldera, s’ha renovat la lampisteria, s’han reformat els banys de la primera planta de l’edifici d’infantil i s’han cobert les reixes del perímetre de clos del centre.\nEn el CEIP La Constitució s’ha reformat la sala de professors, així com els banys de l’edifici d’infantil. L’IES La Senda ha vist renovada la seua caldera i l’escomesa de gas, així com la col·locació de SUDS per a evitar l’acumulació d’aigües després de les pluges, i la instal·lació de tanques anticaigudes.\nFinalment, també s’ha reformat la porta principal i s’ha instal·lat una escala exterior d’evacuació a l’Escola Oficial d’Idiomes.\nActualment, s’està treballant en la renovació de les pistes esportives de Sant Onofre, La Constitució, El Villar Palasí, Ramón Laporta i el de l’IES la Senda.


En Comú Podem considera un menyspreu que la Generalitat no participi en el ple monogràfic sobre IQOXE | Tots21 | Notícies de Tarragona, Reus, Tarragonés i Baix Camp\nEn Comú Podem considera un menyspreu que la Generalitat no participi en el ple monogràfic sobre IQOXE\nLa primera tinent d’alcalde, Carla Aguilar-Cunill. Foto: Manel Granell\nAquest divendres se celebra a l’ajuntament de Tarragona un ple monogràfic, per analitzar les causes i la gestió que es va fer de l’explosió a IQOXE el passat 14 de gener de 2020, que va posar fi a la vida de tres persones «i va marcar un abans i un després en la confiança de la ciutadania en relació amb la seguretat del polígon químic», segons afirmen des de la coalició en un comunicat de premsa.\nLa nota afegeix que «La sorpresa d’aquest ple és que l’actual Govern en funcions de la Generalitat ha decidit no participar». I en aquesta línia, Carla Aguilar-Cunill primera tinenta d’alcalde de l’ajuntament considera que «la decisió del Govern és un menyspreu cap a l’Ajuntament com a institució, per a les entitats i sindicats que participen en el ple i cap al conjunt de la ciutadania de Tarragona i els municipis més pròxims a la indústria».\nPer la seva part Jordi Jordan, diputat de la formació per la demarcació, considera que el Govern de la Generalitat en funcions «té la responsabilitat de respondre a les preguntes que li puguin formular les diferents entitats, sindicats i grups municipals que participen en aquest ple, sobre la gestió que es va fer el dia de l’accident i sobre les mesures que han pres per evitar que torni a succeir, La Generalitat no pot passar olímpicament de la ciutadania de Tarragona». Recordem que de la comissió del parlament que va tractar l’accident, van sorgir unes conclusions a les quals el govern ha de donar resposta.\nJordan també lamenta que en el preacord entre ERC i la Cup per la investidura del senyor Aragonès, no hi ha cap menció en relació amb la seguretat de la indústria química del Camp de Tarragona.\nEn Comú Podem aprofita per refermar «el seu compromís amb els treballadors i treballadores de la indústria, les entitats i el veïnat i es reafirma decisió que van adoptar fa ja uns mesos de personar-se com acusació particular en la causa judicial oberta a IQOXE».\n14/01/2021 ECP demana que el futur govern implementi totes les millores que garanteixin la seguretat de la química de Tarragona\n24/11/2020 L’equip de seguiment de violència masclista de Tarragona passa d’atendre 169 dones el 2019 a 198 enguany


El conseller delegat de l'Espanyol ha aclarit que, malgrat que la decisió està presa, "l'operació encara no està tancada" i s'ha de fer una lectura positiva d'una "bona oportunitat que el club ha d'aprofitar"\nARA Barcelona Actualitzada el 03/04/2012 15:34\n260x366 Joan Collet, conseller de l'Espanyol / CRISTINA CALDERER Joan Collet, conseller de l'Espanyol / CRISTINA CALDERER\nAquest matí, 'La Vanguardia' ha avançat que l'Espanyol ha venut part dels drets de Javi Márquez i Álvaro Vázquez a una societat britànica d'inversors per 3,8 milions d'euros. Joan Collet, conseller delegat del club, ha assegurat que l'operació "no està 100% tancada", però confirma que el consell ha pres la decisió. "Això no s'ha de mirar des d'un punt de vista negatiu, com sembla que s'està fent –demana Collet–. Són operacions que s'estan fent molt a Anglaterra. Ens ha sortit aquesta oportunitat i creiem que l'hem d'aprofitar".\nEn nom del club, el directiu blanc-i-blau ha volgut aclarir que els percentatges de venda de drets dels jugadors són "molt petits, que no superaran el 20%", i que en cap cas l'acord implicaria haver d'executar cap traspàs obligatòriament. Els fons no recuperarien la inversió si finalment no es produeix una venda, ha explicat Collet.\nJoan Collet creu que "és bo que aquests fons que es mouen per tot Europa hagin apostat per l'Espanyol". D'altra banda, matisa la informació avançada per 'La Vanguardia' i assegura que no es tracta "d'aquesta quantitat ni d'aquests jugadors". L'entitat farà aquesta operació amb tres futbolistes, tot i que no concreta quins. "La direcció esportiva no té res a veure en aquesta decisió, que és tota del consell, perquè econòmicament és interessant per al club".\nPer acabar, el conseller delegat ha assegurat que aquesta operació no afectarà els processos de renovació dels futbolistes. "Vendre'ns un tant per cent dels seus drets no voldrà dir que hagin de marxar a l'estiu", ha reiterat.


Joan Sales | Emporion\nCulturanúm. 72 -desembre- 2012\nper Maria Teresa Calabús Casas\t el des. 26, 2012\nJa fa temps que en Jaume Bassa, sempre atent a les notícies culturals que us poden interessar, em va recordar que durant l’any 2012 es celebrava el centenari del naixement de Joan Sales. Em va demanar si enpodia fer un article. Justament jo estava rellegint Incerta glòria, la sublim novel·la de Joan Sales. Vaig acceptar la proposta d’en Jaume amb il·lusió i vaig reconèixer que ja hi havia pensat.\nDurant tot l’any hi ha hagut, arreu de Catalunya, importants actes d’homenatge a l’escriptor que va saber retratar, amb realisme i sensibilitat, humor i reflexions, la vida del nostre pais durant la Guerra Civil. A hores d’ara tots vosaltres estareu al corrent de l’argument de la novel·la i, si no fos així, teniu molts recursos por informar-vos. He pensat què us podia dir de nou, però finalment m’he decidit per transcriure les paraules de Joan Sales. No veig millor manera de donar-li les gràcies pel patrimoni cultural que ens ha deixat.\nDel marxisme, sempre em deia que no valia la pena; que no era més que una lata i pura vulgaritat: “poca imaginació –precisava-; no et fiïs mai de ningú que no tingui imaginació: sempre et clavarà la lata”.\nHe vist un espectacle sorprenent: les noies del país segant un camp de civada. Sota un sol brutal, espitregades, suades. He pensat si seria degut a la guerra a la falta d’homes, però no: no hi ha hagut encara cap lleva…\n… Doncs bé, les dones seguen perquè sempre han segat les dones; m’ha dit a més la mestressa que també són elles que baten a les eres, que veremen, que pleguen fems. I aquestes mosses podrien fer goig, si les solellades i les feines feixugues no les marcissin abans d’hora; i la brutícia… A vint anys ja semblen velles.\nPer tu faràs… ja ets prou gran… Decididament, no vols comprendre. Potser et trobes bé en aquest món, potser t’hi sents com a casa teva; potser no has tingut mai la sensació de ser-hi un estranger. Potser vius la teva vida, tu, com tants altres imbècils; potser jo sóc l’únic que viu la vida de qui sap qui, una vida que no em ve a la mida, una vida que m’és estranya.\n… Nosaltres no vivim cap vida; és la vida qui ens viu a nosaltres. I la vida… Més val no encaparrar-s’hi, ¿què en trauríem? ¡La vida és tan bonica! ¿Qué és un misteri incomprensible? I bé, el misteri sempre afegeix un atractiu a la bellesa; prou que ho sabem tots. Com la tristesa. Una bellesa trista i misteriosa, ¿és que no és fascinant?\nEl teu oncle m’ha parlat d’una estudianteta amb qui fas llargues passejades. Només en sé el que ell me n’ha explicat, que és una anarquista, que té males idees. ¿Saps què et dic, jo? Estima-la, però amb tota l’ànima; estima-la tant com puguis. Si no pots creure en res més, creu almenys en l’anarquisme. La qüestió és creure i estimar; si creus en alguna cosa, si estimes amb tot el cor, prou que aniràs trobant el bon camí de mica en mica.\nEls diaris parlen sempre de batalles, d’atacs i contraatacs, de morts i de ferits, de posicions preses o perdudes; una s’avesa a tot i acaba per no fer cas de res. Vet aquí que ja fa nou mesos que dura la carnisseria; i la gent se’n va a fer cua davant dels cines. Com més bèstia la pel·lícula, millor.\nGuanyi qui guanyi, jo ja he perdut.\nIncerta glòria és una novel·la de 537 pàgines, i no hi sobra ni una paraula. No puc, amb un article, transmetre’n tota la grandesa. Espero, però, que aquest petit tast hagi estat un bon recordatori per als que l’heu llegit o un reclam a fer-ho als que ho teniu pendent.


Fons de la Catedral de Girona (GiC). Impresos d'autor 169 registres trobats 160 - 169 anar al registre: La cerca s'ha fet en 0.01 segons.\nLletres per a 1 v i Org / Serra, Eudald\nPregària per a 1 v i P / Taboada, Rafael\nMadrid : Calcog. de Lodre, (s. d.). Complet\nMissa per a 3 v i instr / Valdés, Julio, 1877-1958\nMissa per a 2 v i instr / Viñas, Marià\nPregrària per a 1 v i Org / Zufiria, Leoncio\nFons de la Catedral de Girona (GiC). Impresos d'autor : 169 registres trobats 160 - 169 anar al registre:


Moren almenys 25 milicians en una emboscada talibana a l’Afganistan - À Punt\nMoren almenys 25 milicians en una emboscada talibana a l’Afganistan\nL’atac s’ha produït a pesar de les negociacions de pau entre els insurgents i els Estats Units\nVehicle afectat per l'explosió d'una bomba. Afganistan (arxiu) / EFE (Ghulamullah Habibi)\n29 de juny 2019 - 22:30\nAlmenys 25 membres de les milícies afganes han mort en una emboscada de talibans a la província de Baghlan, al nord del país. L’atac es va produir cap a la 1:30 h, hora local. Segons ha informat el portaveu del ministre de Defensa, Fawad Aman, els milicians es dirigien a rescatar un grup de soldats que anaven a ser alliberats pels talibans quan va tindre lloc l’emboscada. Les forces de seguretat afganes acudiren al lloc per a ajudar les milícies en l’enfrontament i vora 15 talibans foren abatuts.\nL’atac ha tingut lloc al mateix temps que l’equip polític dels talibans i una delegació dels Estats Units discuteixen a Qatar sobre un acord de pau per a l’Afganistan, després de dues dècades de conflicte. Aquesta trobada, la setena de diverses rondes de negociació als països del golf Pèrsic, està centrada en la retirada de les tropes estrangeres, segons els talibans.\nEl secretari d’Estat estatunidenc, Mike Pompeo, ha dit aquesta setmana que espera que arriben a un acord de pau amb els talibans abans de l’1 de setembre.


B BR 1 Imatge 1 Col·laborador/a 26 Visites Bústia de suggeriments\nbraquiürs m pl ZOOL Grup de crustacis decàpodes que comprèn els crancs típics. Són animals amb el cos deprimit dorsiventralment i dividit en cefalotòrax ample i abdomen o plèon curt, aixafat i doblegat sota el cefalotòrax. El primer parell de pereiopodis sol ser més gran que els quatre restants i acaba amb una pinça; l’últim, a vegades aixafat, té funció natatòria. Els apèndixs abdominals són petits; els dos primers parells en els mascles tenen funció copuladora; falten els uropodis. Els braquiürs viuen a la mar i a les aigües salabroses entre les roques, enmig d’algues, o enter-rats a l’arena o al fang. Normalment tenen coloració críptica, que a vegades s’accentua amb algues, hidraris i altra fauna incrustant. Són de moviments ràpids i caminen gairebé sempre de costat. [SRT]


Carlota, després del seu retorn a 'GH': «Es va donar un fet greu contra mi, estic d'acord amb la decisió de l'organització»\nLa jove ha aclarit els fets al confessionari de la casa de Guadalix\n10/11/2017 12:15 | Actualitzat a 10/11/2017 12:24\nCarlota al confessionari de 'GH' | Telecinco\nDesprés que José María fos expulsat del programa per «conducta intolerable», en haver, presumptament, abusat de Carlota - la seva parella al reality -, i que aquesta hagués estat convidada a «abandonar» la casa fins aquest dijous, 9 de novembre, Carlota ha tornat al concurs.\nAl confessionari, la jove ha agraït «el tracte, les ajudes i les facilitats», que ha rebut durant aquests dies, perquè, «realment han estat molt durs». Molt al seu pesar, Carlota està completament d'acord que l'organització expulsés a José María. Afirma amb certesa que es va donar un fet «greu i desagradable» contra la seva persona «estant inconscient».\nEl fi de la relació\nD'altra banda, ha afegit que José María va arribar a tocar-li «la medul·la sensible», i «a ser molt important» per a ella i que, de moment, ha renunciat a continuar amb qualsevol tipus de procediment judicial. Molt commocionada, s'ha vist també en l'obligació d'aclarir que des de dissabte passat, 4 de novembre, «ja no existeix cap vincle emocional amb ell».\nEncara que desconeix com serà aquesta segona etapa a la casa de Guadalix, la jove s'ha mostrat segura de la seva decisió: «Jo vaig demanar un somni, se'm va concedir i només passa una vegada a la vida». Així mateix, ella mateixa va demanar que la tornessin a deixar entrar argumentant que necessita abraçar, sobretot, a dues persones. Finalment, Carlota ha pogut «tornar a la que considera casa seva», i molt emocionada va donar les gràcies.


Com mesurar la maduresa digital de les empreses – Nae\nCom mesurar la maduresa digital de les empreses\nL’indicador de maduresa digital (IMD) mesura les capacitats i els resultats d’una organització davant del repte de la transformació\nPensar en digital significa ser conscient que els teus clients, els teus productes, la teva operativa i els teus competidors són digitals o estan en procés de ser-ho. Les empreses, per tant, tenen la necessitat d’integrar-se en un ecosistema dinàmic en què per seguir essent competitives han d’aplicar el pensament digital a tots els processos, tant interns com externs.\nLes companyies estan assumint el repte de la transformació digital amb més o menys encert, en funció del coneixement i la capacitat que tinguin per dur-la a terme. En alguns sectors el canvi s’està produint amb tal rapidesa que ha significat una alteració dels models de negoci. Cisco apunta que quatre de cada deu companyies per sector es veuran desplaçades per la disrupció digital.\nEn aquest procés de transformació és fonamental que les empreses sàpiguen on es troben, i on haurien d’estar, per alinear la seva estratègia amb les tendències del sector i del mercat.\nA Nae pensem que és molt important poder avaluar i mesurar el grau de maduresa digital d’una companyia, duent a terme l’anàlisi mitjançant un diagnòstic a dos nivells:\nResultats: ¿quin és el meu grau de digitalització?\nUn dels aspectes clau de les companyies digitals és la creació d’una experiència digital diferencial per als seus clients, raó per la qual convé estudiar com ens hi relacionem i quines possibilitats de millora podem aplicar. És molt rellevant analitzar què s’està fent fora, però també dins de l’organització, en l’àmbit de l’operativa: processos, partners, persones, projectes…\nCapacitats: ¿disposem de les capacitats per digitalitzar-nos? ¿Les utilitzem?\nLa digitalització també ha comportat nous conceptes i noves maneres de treballar. Entre aquestes hi ha el customer journey, la omnicanalitat, l’agilitat, el crowdsourcing, la ludificació, etc. D’altra banda, hi ha un conjunt de tecnologies que faciliten la transformació digital, entre les quals destaquen, per exemple, les anomenades SMAC: social, mobile, analytics i cloud. És clau conèixer-ne els usos i aplicacions per després determinar com es volen utilitzar.\nA partir de la formulació de preguntes que avaluen els diferents àmbits a estudi, d’acord amb el context digital del moment, obtenim l’indicador de maduresa digital (IMD). Aquest exercici permet fer un diagnòstic digital d’una organització o grup empresarial. El resultat, combinat amb una anàlisi externa del context de la companyia, permet identificar els elements clau per definir l’estratègia de digitalització d’una companyia o per definir com combinar-la amb la resta d’objectius estratègics.\nSovint passa que les companyies no disposen d’un coneixement complet de l’espectre digital, de manera que l’indicador de maduresa digital també serveix per aprofundir en els conceptes, tecnologies i aplicacions que l’empresa ha d’incorporar a l’operativa i a la relació amb el client.\nL’indicador és fonamental en la primera fase del cicle de vida de la transformació digital: l’exploració de l’entorn. Saber on és la companyia i quines capacitats es posseeixen i necessiten contribuirà a definir i implementar una estratègia d’èxit. L’indicador permet definir objectius i iniciatives i mesurar com s’avança en la digitalització de la companyia.


SER DIFERENT NO ÉS DOLENT\nEstimat diari, avui ha estat el meu primer dia a "La taula periòdica", la meva escola. Quan hi he entrat estava he al•lucinat, quina quantitat d'elements diferents!\nEstava una mica perdut, però finalment m'han guiat cap a la meva classe.\nAllà, ens han assegut en ordre de llista, m'ha tocat el període (fila) 3, que ja em va bé ja que sóc una mica tímid. A més, hi ha companys de diferents religions: metalls i no-metalls, com jo. Tinc moltes ganes de conèixer als meus companys i fer amics!\nEstimat diari, avui la mestra ens ha posat un treball de classe podíem fer-lo en grup o individualment. El tema? La nostra autobiografia, per a conèixer-nos millors entre tots. La meva intenció era fer-ho amb alguns companys, però ningú volia anar amb mi.\nPrimer, s'ho he preguntat al Carboni (C) però ell ja tenia un grup amb dos Oxígens, m'han explicat que quasi sempre van junts ja que com ells dos els hi falten dos electrons a l'últim nivell electrònic i el Carboni en té 4, és a dir, dos per a cadascun, el que fan és compartir-los per així tots tenir-ne 8. Així, que són un grup que s'avé molt bé, formant un enllaç covalent.\nEn fi, no puc fer-hi res... demà preguntaré a algú altre!\nEstimat diari, com et vaig dir ahir avui he preguntat a més companys per a fer el treball junts, però... el resultat ha estat el mateix. Li he preguntat a en Liti si volia ser el meu company de grup, ell m'ha dit que ja anava amb en Fluor. Quan els hi he proposat unir-me a ells m'han explicat que el Liti, que té només un electró a la seva valència se la cedeix al Fluor ja que aquest en té 7. Així, tots dos en tenen 8 i com acaben amb càrregues oposades, s'atrauen formant un enllaç iònic.\nQue n'és de difícil això de buscar parella! Demà seguiré... a la tercera va a la vençuda, o no?\nEstimat diari, estic fart! Tothom té compostos menys jo! Avui, li he demanat a en Zinc si tenia parella per al treball i m'ha dit que no. Se m'ha alegrat la cara, però... després m'ha dit que ell preferia fer-ho amb altres àtoms del seu mateix element que així era molt més fàcil ja que només els calia cedir dos electrons que es quedaven aprop seu voltant... Que així al tenir les mateixes característiques no s'havien de trencar el cap i ho acabarien en un tres i no res. Quin grup més tancat aquest "enllaç metàl•lic"! Al final, crec que faré el treball tot sol. Estic bastant trist pel fet de que ningú vulgui anar amb mi... què hi farem! millor sol que mal acompanyat.\nEstimat diari, avui he estat bastant deprimit. La mare m'ha dit que no m'he de preocupar, que segur que ja faré amics i que segurament ningú ha volgut ser la meva parella pel fet de ser nou.\nA l'hora del pati, la mestra ha entrat a la classe i al veure'm tant trist m'ha preguntat que em passava. Li he explicat la meva derrota en la recerca de company i ella somrient m'ha dit que no havia de preocupar-me, que ningú volia anar amb mi ja que jo era diferent. Sóc en Criptó i tinc 36 electrons, la meva distribució electrònica és 1s2 2s2 2p6 3s2 3p6 4s2 3p10 4p6, és a dir, tinc 8 electrons a l'últim nivell.\nNo entenia que em volia dir la mestra. Aquesta, en veure la meva cara de desconcert m'ha explicat que els àtoms necessitem 8 electrons per a ser estables i els que no ho són troben la manera de ser-ho a través de diferents enllaços. Per això cap dels meus companys havia acceptat la meva companyia, perquè jo ja en tenia 8 electrons i no els hi servia. A més, m'ha repetit mil vegades que això és una gran qualitat i que la gran avantatge és que no depenc de ningú per a res, als element amb aquestes característiques se'ls anomena "Gasos nobles".\nPer primer cop a la meva vida m'he sentit especial i realment feliç.\nEstimat diari, avui he presentat el meu treball i he tret molt bona nota! He vist la cara d'enveja dels meus companys. A més, he conegut d'altres com l'Heli o l'Argó que són del mateix grup que jo i hem començat a parlar a l'hora del pati.\nSegur que és el començament d'una gran amistat!\nGràcies per ser sempre al meu costat diari,


Toxo i Méndez de nou a la Moncloa - Indymedia Barcelona\nToxo i Méndez de nou a la Moncloa\nper Pedro Casas-LQSomos\t 13 mai 2013\nCrònica somiada d'un fet real ...\nRajoy no ha pogut aguantar més la pressió i s'ha decidit a convocar els líders dels sindicats majoritaris al palau de la Moncloa el proper dijous 16 de maig.\nFinalment ha tingut en compte als empresaris que porten molt temps alarmats per la quantitat d'hores que es perden mensualment per vagues convocades per aquests sindicats, i pel boicot sistemàtic que mantenen a la negociació de qualsevol expedient de regulació d'ocupació (ERO), sigui per extinció total o parcial, el que està sembrant l'alarma entre molts empresaris que veuen que els seus beneficis no podran pujar tant com tenien pensat.\nI no només això; Rajoy no ha estat insensible al lema de l'última manifestació de l'1 de maig, "No tenen límit", que, segons diuen els seus més pròxims, l'ha sumit en una profunda depressió. De fet ja havia quedat força tocat amb la consigna "Volen acabar amb tot" d'anteriors convocatòries, perquè el president del govern va considerar llavors que s'estava manipulant amb demagògia seves mesures de suport als sectors més desfavorits.\nPer alleujar tanta pressió, que té molt preocupat als dirigents de la Troica, és pel que Rajoy ha decidit convocar als quals considera màxims responsables de la protesta al carrer, fins i tot enfrontant-se a alguns sectors mediàtics com "la desraó", "l'abecedari "o" el món "que qualifiquen a aquests líders com antisistema.\nSegons cercles de Presidència que han preferit mantenir-se en l'anonimat, Rajoy estaria disposat a donar un gir significatiu, encara que passatger, a la seva política econòmica, el temps necessari per allunyar la constant amenaça a la Vaga General que aquests líders sindicals proclamen cada vegada que els posen davant un micròfon. I farà tots els esforços necessaris per no tocar cap de les mesures que ha decretat des que va accedir al govern, perquè és la condició que li han posat els empresaris.\nPerò el que Rajoy no sap és que Toxo i Méndez el primer que posaran sobre la taula, com a condició prèvia per començar a dialogar, és una sèrie d'exigències entre les que destaca:\nLa derogació de les últimes reformes laborals, i de les retallades en prestacions socials.\nParalització per llei de tots els processos en curs de privatització de serveis públics.\nRestitució a tots els afectats (joves, immigrants, etc) dels seus drets a una sanitat universal.\nDevolució a totes les persones desnonades del seu primer habitatge.\nEncara que aquest plantejament no hagi transcendit ni fet públic (per cortesia cap a l'interlocutor), és un secret a veus que aquests dirigents sindicals, donada la seva trajectòria dels últims anys, no acceptaran negociar res sense que prèviament es restitueixin drets trepitjats des de maig de 2010 . Perquè a més, si ells no ho tinguessin clar, les bases els apearían del càrrec si percebessin qualsevol tipus de vacil · lació al respecte. La tradició combativa de la classe obrera va encunyar el que podria ser un dels seus principals manaments: "No pactarás amb qui t'està robant, almenys mentre no et torni el robat"\nPer tot això, els analistes més perspicaços pronostiquen que la reunió no durarà més de 15 minuts, conegut el tarannà d'aquests dirigents sindicals que a les seves posicions de fermesa els agrada acompanyar-les amb gestos que no ofereixin cap dubte.\nDivendres 17. Sona el despertador, i les ràdios informen "els líders sindicals ofereixen al Govern ...."\n* Activista veïnal i membre del Ateneu Republicà de Carabanchel\nRe: Toxo i Méndez de nou a la Moncloa\nper propaganda\t 13 mai 2013\n"aquests dirigents sindicals, donada la seva trajectòria dels últims anys, no acceptaran negociar res sense que prèviament es restitueixin drets trepitjats des de maig de 2010"\nAixò ens ho hem de creure així tal qual, sense vaselina ni res?\ndesdelacalle10@yahoo.com\t 13 mai 2013\nPara propaganda: lee hasta el final;)\nEs buenísimo, de hecho deberíamos escribir más crónicas-ficción para demostrarles-nos que son muy predecibles!


Tàrrega estrena un nou cicle estival d’arts de carrer, amb quatre propostes del 15 de juny al 6 de juliol\nSound de Secà, Cia. Emilia Gargot, Circo Los i Always Drinking Band integren una programació d’espectacles gratuïts per a públic familiar de totes les edats\nTàrrega renova la seva oferta cultural d’estiu i estrena aquesta setmana un cicle dedicat a les arts de carrer. Sota el nom genèric de PÚBLIC! s’oferiran del 15 de juny al 6 de juliol quatre propostes adreçades a espectadors de totes les franges d’edat, arribant a petits i grans. L’àrea de Cultura ha fet una tria d’espectacles de qualitat, frescos i divertits. Teatre visual, circ, humor i música basteixen el nou cicle de la mà de Sound de Secà, Cia. Emilia Gargot, Circo Los i Always Drinking Band. A més d’atraure el públic familiar, la programació es caracteritza per estendre’s a diversos punts del municipi. Així, a més de Tàrrega, PÚBLIC! també es podrà gaudir de franc als pobles del Talladell, Altet i La Figuerosa. PÚBLIC! apuntala la capital de l’Urgell com a focus d’exhibició de les arts de carrer, fent costat a un certamen de referència internacional en aquest gènere creatiu com és FiraTàrrega.\n15 de juny · El Talladell · Sound de Secà\n22 de juny · Tàrrega · Cia. Emilia Gargot\nLa següent cita arribarà el dissabte 22 de juny (2/4 d’11 nit) a l’esplanada dels dipòsits del Parc de Sant Eloi, a Tàrrega. La jove companyia targarina Emilia Gargot, nascuda després del pas dels seus membres pel Postgrau d’Arts de Carrer de FiraTàrrega, portarà ZH o 36 milions d’anys a 120 km/h. És un espectacle sense text d’atmosfera intensa, amb acurada composició musical i disseny escènic. La peça té com a protagonistes els tripulants d’una nau interestelar que acaben atrapats en un planeta inhòspit.\n29 de juny · Altet · Circo Los\n6 de juliol · La Figuerosa · Always Drinking Band\nAltres suggeriments estivals als pobles del municipi\nVal a dir que Santa Maria de Montmagastrell, Claravalls i Riudovelles oferiran també diverses propostes estivals sota la fórmula tradicional de la programació ja coneguda com L’Estiu a Poble. El tret de sortida s’ha fixat per al dissabte 22 de juny, a 2/4 de 10 de la nit, quan Santa Maria de Montmagastrell acollirà un concert de música folk a càrrec de l’emblemàtica agrupació El Pont d’Arcalís, un dels principals exponents de música popular del Pirineu.\nImatge de la Cia. Emilia Gargot.


Junqueras diu a la CUP que cal un president i una estructura de govern per assumir compromisos\nJunqueras aposta per un acord amb la CUP que doni també estabilitat parlamentària al govern\nRedacció 13/11/2015 - 08.38 Actualitzat 13/11/2015 - 11.56\nEsquerra Republicana manté la confiança que hi haurà acord amb la CUP que permeti investir president de la Generalitat. El líder d'ERC, Oriol Junqueras, manté l'optimisme i es mostra confiat que l'acord arribarà abans que començi la campanya electoral de les generals.\nEn una entrevista a "El matí de Catalunya Ràdio", Junqueras aposta també per un acord que doni estabilitat parlamentària:\n"Estaria molt bé que ahir haguéssim tingut 64 diputats per un dia i, després, 72 per sempre"\nTot i aquest optimisme, Junqueras reconeix que les negociacions són complexes. Sobre la segona votació d'investidura, admet que esperaven com a mínim "una abstenció de la CUP". I afirma que "unes eleccions al març serien un greu error per al país en general. Per tot plegat, apressa la CUP a establir prioritats.\n"Necessitem investir un president i una estructura de govern perquè s'han d'assumir compromisos"\nProposta a la CUP\nEl president d'Esquerra, fa dues propostes a la CUP per desencallar el debat d'investidura. Junqueras ha proposat repetir la moció de confiança al final de la legislatura dels 18 mesos i delimitar quines serien les competències que tindrien els tres caps d'àrea del nou format de Govern proposat ahir per Artur Mas.\nSobre el document presentat per la CUP on expliquen les seves condicions per la negociació, el president d'Esquerra recorda que "el pla de xoc està pactat", però que si la CUP "el vol portar més enllà, tornem-ne a parlar". Tot i això, Junqueras avisa que cal prioritzin, perquè diu que l'infrafinançament de Catalunya no permetria ara mateix adoptar algunes d'aquestes mesures.\nQüestió de finançament\nJunqueras, que es perfila com a encarregat dels temes econòmics en un nou govern, ha criticat la situació financera de Catalunya i la postura de l'Estat sobre el dèficit de les comunitats.\n"La reducció del sostre de dèficit que fixa la UE té conseqüències, el repartiment que fa l'Estat és injust."\nJunqueras argumenta que el sostre de dèficit només es pot desobeir "si controles els diners; si no, te'l saltes i tens factures a pagar". Per axiò avisa que "si tot depèn de Montoro i el FLA, el marge de maniobra serà estret".\nEl president d'ERC diu que han explicat al BCE "les injustícies del repartiment de diners que fa l'Estat" i assegura que Brussel·les "es planteja deixar diners a regions com Catalunya".\nUn error de l'ANC?\nEl president d'ER creu que l'Assemblea Nacional Catalana cometria un greu error si utilitza la manifestació de diumenge per pressionar la CUP per desbloquejar la investidura del president de la Generalitat.\nJunqueras veu bé una mobilització per demanar unitat, però avisa l'entitat independentista que voler pressionar la CUP podria aconseguir l'efecte contrari.\n"Les entitats de la societat civil no haurien de fer pressió sobre una formació política en concret perquè perden la seva condició d'organitzacions transversals."\nFinalment, Junqueras ha criticat les filtracions de les negociacions amb la CUP:\n"Les filtracions de les converses als mitjans fan molt de mal, no sé qui ho fa."\nLa CUP publica un document amb les bases per a un possible acord\n"Votar Mas era una solució fàcil i dèbil. En volem una de més lenta i sòlida"\nFitch rebaixa la nota de Catalunya a bo porqueria després de l'aprovació de resolució al Parlament\nEl cap dels Mossos envia un comunitat intern sobre com actuar en cas de denúncies de sedició\nJunqueras, convençut d'un acord amb la CUP abans de les eleccions del 20-D


Passatgers i transbordadors de cotxes Torshaven\nels preus de venda d'entrades Torshaven passatgers i automòbils, horaris, reserves de bitllets i informació per a transbordadors navegant des Torshaven a Hirtshals i Seysdisfjordur.\nComparar ferri bitllet preus disponibles Torshaven en temps real i reservar els bitllets disponibles automòbils i passatgers més barats Torshaven navegant des Torshaven, Hirtshals i Seysdisfjordur amb els transbordadors Smyril Line en línia amb confirmació immediata. Cerca personalitzada\nPreus de les entrades i Reserves Entrades llibre Torshaven Ferri amb Smyril Line per als transbordadors que naveguen des Torshaven a Hirtshals i Seysdisfjordur en línia amb antelació per gaudir el preu del bitllet de ferri disponible més barat.\nEl preu que veu és el preu que es paga. No hi ha extres ocults ni sorpreses com el recàrrec per combustible addicional o càrrec per servei i no et cobren res extra per pagar amb una targeta Visa. El preu que li citem el seu bitllet del passatger o Torshaven ferri seleccionat, allotjament a bord i tipus de vehicle és tot haurà de pagar, i això és una promesa. Per obtenir un preu de bitllet de ferri Torshaven i reservi el seu bitllet de ferri de manera segura en línia si us plau utilitzeu el formulari de reserva de ferri en temps real a l'esquerra. Vostè també és capaç d'afegir un hotel al seu destí, o en qualsevol altre lloc, per la seva bitllet de ferri en completar la seva reserva de bitllets de ferri. Més Sobre Torshaven\nTorshaven és una de les capitals més petites del món, tot i que és la llar de més d'un terç de la població de les Illes Fèroe. Darrere del port i un encantador petit nucli si la vella ciutat es troba un centre comercial compacte que ve alegrement a la vida a les nits dels caps de setmana d'estiu. Darrere d'això, més nova d'habitatge de la ciutat i magatzems d'indústria lleugera anònims escombren cap a un anell inspiringly estèril de pujols erms. Primer va ser el víking "Ting", seguit d'un mercat, més tard, una ciutat pròspera, i ara som la capital més petita del món, i segueix creixent.\nLa ciutat va ser fundada al segle 10th i el nom de Thor, el déu del tro i el llampec en la mitologia nòrdica. En la història primerenca de les Illes Fèroe Tórshavn va esdevenir el centre polític de les Illes Fèroe i segueix sent avui dia. Els primers colons van establir el seu propi parlament anomenat "ting" al voltant 800. El més important va ser establert el Tinganes a Tórshavn i coses locals si s'han establert en diferents parts de les illes. Tinganes atreia a la gent per al comerç i per assistir a les reunions de la cort, etc. Actualment la ciutat té una població d'al voltant de 20,000. Torshaven té molt a oferir als seus turistes, ja que és el centre cultural de les illes. La seva bonica casa nòrdica que es va obrir a 1983 és un de la seva classe per a molts esdeveniments culturals de la feroès i els països nòrdics.\nGarantia de Millor Preu del bitllet Ferry Torshaven\nGarantia del millor preu - Sempre li oferim la nostra més baix Smyril Line de passatgers i transbordadors de cotxes preu de les entrades disponibles des de i cap Torshaven. No hi ha extres ocults ni sorpreses com el recàrrec per combustible addicional o despeses de reserva i també que no et cobren res extra per pagar amb una targeta Visa. El preu que citem seu bitllet de ferri Torshaven seleccionat, allotjament a bord i tipus de vehicle és tot haurà de pagar, i això és una promesa!\nEn l'improbable cas que trobi el mateix en tot targeta integrada de ferri Torshaven més barat en el fullet de qualsevol altre operador turístic li prometem que farem el nostre millor esforç per superar aquest preu, o per oferir l'opció de sol·licitar un reemborsament. Per reservar bitllets de ferri d'automòbils de passatgers i Torshaven favor clica aquí. Atenció al client, televendes i Contacte amb nosaltres en ferryto.com que són capaços d'obtenir preus de bitllet de ferri en viu Torshaven, comprovar la disponibilitat de bitllets i llibre car ferri de passatgers des de i cap a Torshaven al nostre preu de butlleta disponible. Ferryto.com és part de la major xarxa de distribució de bitllets de ferri en línia del món proporcionant la capacitat de reserva sobre els operadors de ferri europeus importants incloent a 80 Torshaven ja més de 1,200 rutes altre ferri a tot el Regne Unit, França, Espanya, Irlanda, Holanda, Europa de l'Est, la Mediterrània, el Bàltic i el nord d'Àfrica. Per obtenir més informació, respostes a preguntes freqüents o posar-se en contacte amb nosaltres directament si us plau clica aquí. Sobre nosaltres


KurdisCat: El clam per Kobane ressona a Barcelona\n▼ d’octubre (83)\nPrincipals actors kurds en els conflictes d’Iraq i...\nDeclaració del Parlament de Catalunya demanant una...\nArtes, forces especials kurdes\nConcentració de solidaritat amb Kurdistan a Bilbo\nComunicat de les YPG (3-10-2014)\nAccions d'avís del PKK a territori turc\nComunicat de les YPG (4-10-2014) sobre els combats...\nAliança Roja i Verda danesa fa donació d'un xec al...\nSalih Muslim: El que es vagi a fer s’ha de fer ara\nComunicat d'YPG fent balanç dels combats d'ahir i ...\nLa resistència kurda aconsegueix refusar un nou as...\nComunicat urgent del Govern autònom de Kobanê\nIS entra a Kobanê\nConcentracions per Kobanê arreu d'Europa\nProposta de concentració per Kobanê a Barcelona\nLes màximes autoritats de Kobanê s'incorporen a la...\nOnada de protestes kurdes a Turquia\nOperació de les YPG a Jaz'ah (Síria) amb 15 IS morts\nConcentració per Kobanê a Barcelona\nConcentració per Kobanê demà a Madrid\nEls kurds d'Iran s'afegeixen a les protestes per K...\nConcentració a Bilbo per Kobanê\nLleu retirada d'IS a Kobanê\nBarzani (president del Kurdistan d'Iraq) demana in...\nLes YPG tenen reforços però Turquia no les deixa e...\nONU: "Hem de passar a l'acció immediatament per d...\nLes YPG no han evacuat Kobanê\nComitiva des de Granollers per la concentració d'avui\nEntitats adherides a la concentració de Barcelona ...\nKurdisCat a Ràdio Bronka\n200 persones es concentren a Barcelona per Kobanê\nConcentració davant el consolat de Turquia\nEl clam per Kobane ressona a Barcelona\nTriple atemptat suïcida contra els kurds d'Iraq am...\n20.000 persones es manifesten a Alemanya per Kobanê\nVisió panoràmica de la concentració a Barcelona (1...\nOperació d'YPG a Serêkanîye amb 22 membres d'IS morts\nEl Parlament kurd d'Iraq expressa el seu suport a ...\nPobles de Turquia a Barcelona es posiciona amb Kobanê\nPetició a la Casa Blanca per a que armi les YPG\nBalanç de 25 dies de setge sobre Kobanê\nVictòria de les YPG a l'oest de Kobanê\nNova mobilització per Kobanê a Granollers\nRecull de premsa de la concentració kurdo catalana...\nPer què el món està ignorant la Revolució kurda a ...\nAdhesió d'En Lluita-OAR\nConcentració a Granollers pel Kurdistan ahir\nConcentració per Kobanê a l'UB\nRetirada parcial d'IS a Kobanê\nEl Parlament de Navarra amb Kobanê\nDeclaració de la Presidència de la Regió de Kurdis...\nNarin Afrin, la comandant de les forces kurdes a K...\nSituació al front després d'una setmana de combats\nVídeo dels combats a Kobanê\nOnze detinguts a Turquia per protestar contra IS\nComunicat de les YPG sobre l'FSA\nEls EUA comencen a fer arribar ajuda a Kobanê\nUn empresari dóna 2 milions $ per Kobanê\nEls anarquistes iranians declaren el seu suport a ...\nMúsica : 'De Catalunya a Kurdistan'\nEls fonamentalistes encerclen la muntanya Shengal\nYPG de Kobanê nega cap ajuda d'Assad\nAcord de Duhok entre les faccions kurdes de Síria\nEl parlament kurd de l'Iraq aprova desplegar peshm...\nLes YBS aguanten l'atac d'IS a Shengal\nActe a La Garriga\nLes forces kurdes conquereixen Zummar (Iraq)\nSegons l'ONU ja són 170.000 els refugiats de Kobanê\nCadena humana per agrair la resistència de Kobanê\nDelegació internacional a Kobanê\nComunicat de les YPG (26.10.2014)\nVídeo de les YPG mostrant les greus pèrdues d'IS a...\n"Dóna'm el teu Facebook i quan pugui t'agrego"\nNova concentració a Granollers pel Kurdistan\nCarta d'una miliciana de les YPJ de Kobanê a la se...\nLa primera columna peshmerga ja és a la frontera a...\nAssassinat un altre civil kurd per la policia turc...\nDesenes de persones es concentren a Granollers pel...\nNoam Chomsky i 130 personalitats fan una crida per...\nDer Spiegel: Kurds, "Sols contra el terrorisme"\nConcentració a València en suport al poble kurd\na diumenge, d’octubre 12, 2014\nJa fa temps que arreu d’Europa es realitzen manifestacions per denunciar la dramàtica situació del poble kurd, el qual, a banda de patir una salvatge opressió a mans dels Estats en què es troba dividit, ara ha de fer front a l’amenaça de l’Estat Islàmic, titllada de “feixista” pel Partit dels Treballadors del Kurdistan. A Catalunya, sempre tan solidaris amb les causes dels pobles oprimits, hem badat força en aquest afer, tot i que també és cert que aquí, a diferència d’Alemanya i el Regne Unit, no comptem amb una comunitat kurda tan nombrosa. Avui, però, la Plaça Catalunya de Barcelona s’ha tenyit de verd, blanc, roig i groc en solidaritat amb Kobane. No érem ni de bon tros el mateix nombre de gent que d’altres manifestacions internacionalistes, com ara les propalestines, han aconseguit aplegar. El que sí que puc dir és que, malgrat això, ens hem fet sentir.\nA part del Comitè Català de Solidaritat amb el Kurdistan (@KurdisCat), que ha dut a terme una brillant tasca tot donant a conèixer a través de les xarxes socials la situació d’aquest poble oprimit, la concentració comptava amb el suport de l’Esquerra Independentista, ERC, Iniciativa i nombroses organitzacions vinculades al sindicalisme, al moviment feminista o al moviment llibertari. La causa del poble kurd ha aconseguit reunir, en un mateix espai, anarquistes i militants d’Estat Català. Tots plegats ens hem desplaçat cap al consolat de Turquia, on s’han llegit diversos manifestos denunciant la precària situació a què s’enfronta Kobane, l’opressió nacional que practica el govern d’Ankara i el fanatisme de l’Estat Islàmic, alimentat pels EUA i la resta de potències occidentals al llarg dels mesos en què s’ha desenvolupat la guerra civil siriana.\nLa veritat és que, per una banda, ha estat decebedor constatar que la problemàtica kurda no gaudeix del mateix ressò que la de Palestina, la del Tibet o la del Sàhara Occidental, quelcom que obeeix al buit mediàtic que molt sovint els mitjans han dedicat a aquest poble, i que ara sembla esmenar-se un xic a causa dels esdeveniments militars que estan tenint lloc a la zona. Per l’altra, però, em sento satisfet pel bon ambient de germanor i combativitat que es respirava a la concentració, on dues nacions sense Estat han cridat plegades contra la tirania. Tinc la certesa que a les properes mobilitzacions serem més gent, però cal seguir treballant diàriament per explicar a milions de catalans el càstig col·lectiu que està rebent la mil·lenària nació kurda. Exercim com a altaveu d’aquelles milicianes amenaçades pels integristes, d’aquells ancians obligats a abandonar els seus poblats, d’aquells nens que des del seu exili a Europa es pregunten cada nit si la seva casa romandrà dempeus l’endemà al matí o si es veurà reduïda a cendres pel foc dels soldats turcs. Potser no és gaire cosa, però pitjor és res.


Actualitzada 14/04/2021 a les 19:11\nConciliar és posar d'acord persuasivament sobre un punt en litigi. Es tracta de fer compatibles, sense cap classe de violència, coses que semblen contradictòries. L'acció de conciliar, el seu efecte és la conciliació. Ja fa més d'un any que convivim amb la covid-19 i la generalitzada implementació del teletreball a causa de la pandèmia del coronavirus ha evidenciat que la conciliació segueix sent una tasca pendent per la majoria de les empreses d'aquest país. El recent Informe d'Infojobs sobre Conciliació, manifesta que el 33% de la població activa catalana assegura que resolta difícil conciliar la vida familiar i la laboral. També és cert, que el mateix percentatge afirma tenir facilitats per combinar el treball amb la família. La conciliació afecta directament a homes i dones i deu abordar-se com un deure i obligació comú per ambdues parts. És veritat que les dones són les que tenen més dificultats per conciliar.\nA Catalunya, la flexibilitat horària(59%), les jornades intensives de treball (51%) i el teletreball (38%) són les tres mesures més reclamades per la població activa. Aquests són els tres paràmetres fonamentals per garantir la conciliació. Altres aspectes són la desconnexió digital (25%), la possibilitat de canvi de torn entre companys (20%) i les hores anuals remunerades per afers particulars (27%). També està demostrat que a les empreses on les dones ocupen càrrecs directius és més fàcil conciliar.\nL'any 2010 TV3 va fer la campanya El temps és el millor que tens, fes-lo teu. El temps és un bé únic i insubstituïble al qual li hem de donar el màxim valor i hem de respectar el temps dels altres. La puntualitat ha de ser un principi ètic que ha de guiar la nostra conducta. Tots els pares i les mares han de disposar de temps per conviure i dialogar amb els seus fills, interessar-se pels seus sentiments i els seus problemes. Les iniciatives de racionalització i flexibilització dels horaris permeten a les persones atendre millor la vida privada i en conseqüència es troben amb més motivació i més lleialtat a la seva empresa.\nEn l'entorn de la nostra vida diària, s'han de produir una sèrie de canvis amb els horaris comercials, que han de ser més flexibles en benefici de tots, sense perjudici de què els treballadors del sector disposin del seu temps de descans i de lleure, per un costat, i els programes televisius i espectacles, en general, haurien d'ajustar els seus horaris de forma més racional, per un altre. En resum, el temps segurament és el millor que tenim i no li donem la importància de saber gestionar-lo bé. Aquest és el tema. Estar clar que, amb la pandèmia que estem convivim, el teletreball ha agafat una volada a velocitat més que de creuer.\nAquesta nova manera de treballar ha vingut per quedar-se. Sens dubte. Personalment, crec que representa més avantatges que inconvenients i, sobretot, ajudarà al fet que la conciliació sigui més efectiva, possible i humana, en tots els sentits.\nComenta el contingut : Conciliació familiar i laboral


Dissabte tothom a la Bressolada! Aquest any a Sant Esteve de Monestir i amb Isabel-Clara Simó de pregonera!\nIsabel-Clara Simó serà la pregonera de La Bressolada a la Catalunya Nord, enguany a Sant Esteve de Monestir., aquest dissabte 20 de maig.\nDemà tindrà lloc a l'estany de Sant Esteve del Monestir, al Riberal del Rosselló, La Bressolada 2017, festa anual de la xarxa d'escoles catalanes de La Bressola, amb un pregó a càrrec de l'escriptora valenciana Isabel-Clara Simó.\nAquesta 14a edició de la festa de les escoles d'immersió catalana a la Catalunya Nord comptarà amb el parlament d'obertura d'una de les escriptores més populars de la literatura actual en català i Premi d'Honor de les LletresCatalanes d'enguany.\nIsabel-Clara Simó, amb una cinquantena d'obres publicades i nombrosos premis que reconeixen laseva trajectòria i qualitat literària, és una figura clau en la defensa de llengua i la primera pregonera de La Bressolada.\nEn el mateix escenari, els músics Raph Dumas, Carles Belda i Marc Serrats engegaran a continuació el concert principal acompanyats per les MIL VEUS dels infants i joves bressolaires. Un concert on sonaran els temes del darrer disc 40 i d'altres cançons que ja formen part del paisatge musical de La Bressola.\nA migdia, hi haurà el tradicional dinar popular gràcies a les parades de les associacions de famílies i equips de les escoles i, posteriorment, un espectacle de circ ambulant de la companyia +Tumàcat. La jornada s'acabarà amb una actuació castellera que comptarà amb Els Castellers del Riberal, Els Angelets del Vallespir i ElsPallagos del Conflent, les tres colles de la Catalunya Nord.


Europa es manifesta contra l'ocupació israeliana - Diari de Girona\nEuropa es manifesta contra l'ocupació israeliana\nefe/ddg | madrid 04.01.2009 | 01:00\nCentenars de milers de manifestants es van congregar ahir en diverses capitals europees en contra de l'operació militar israeliana a la franja de Gaza que va començar fa vuit dies i que ha causat més de 450 morts i uns dos mil ferits. A Madrid centenars de manifestants van recórrer el centre de la ciutat i es van concentrar davant les ambaixades dels EUA i d'Israel en una marxa no autoritzada durant la qual van reivindicar una nova Intifada i el cessament de la "massacre" a Gaza. La manifestació va arrencar després de la dissolució d'una concentració autoritzada davant del Ministeri d'Afers Estrangers d'Espanya. El primer acte, protagonitzat en la seva majoria per ciutadans d'origen àrab, sobretot palestins, va transcórrer entre crits contra els atacs d'Israel i alguns assistents van cremar banderes israelianes.\nA Europa, al centre de Londres centenars de manifestants convocats per 30 organitzacions com la Coalició Pareu la Guerra, la Iniciativa Musulmana Britànica i la Campanya per la Solidaritat Palestina es van citar sobre el riu Tàmesi i a tocar del Parlament de Westminster i van finalitzar a la plaça de Trafalgar.\nA Alemanya, més de 5.000 persones van sortir al carrer en diverses ciutats per exigir a Israel el final dels bombardejos sobre la franja de Gaza. També desenes de milers de persones es van manifestar en diferents ciutats franceses, la més concorreguda a París, en contra de l'ofensiva israeliana. Les manifestacions es van anar succeint en diferents països europeus amb milers de centenars de manifestants.\nIsrael envaeix la franja de Gaza per terra . Espanya Internacional


SPAR CITYLIFT GIRONA a la Final de la Lliga Catalana Femenina en superar a l'SNATT'S FEMENÍ SANT ADRIÀ a la prèvia\nLlançà ha estat l'escenari del partit de l'eliminatòria prèvia de la XXIX Lliga Nacional Catalana Femenina entre SPAR CITYLIFT GIRONA i SNATT'S FEMENÍ SANT ADRIÀ.\nLa final de la 29a edició de la Lliga Nacional Catalana Femenina enfrontarà al CADÍ LA SEU davant l'SPAR CITYLIFT GIRONA després de la victòria de les gironines contra l'SNATT'S FEMENÍ SANT ADRIÀ (88-57) a l'eliminatòria prèvia de la competició celebrada aquest dissabte 16 de setembre en el Pavelló Municipal de Llançà.\nLa prèvia s'ha iniciat favorable a les de Girona que, amb un parcial de 8-0, s'han imposat en els primers minuts. Després d'uns minuts d'intercanvi de cistelles i amb el conjunt de Sant Adrià de Besòs buscant retallant distàncies s'ha arribat al final del primer quart amb un 22-10. En el segon quart però, qui ha dominat aquests primers minuts ha estat el conjunt lila entrenat per Fabian Téllez retallant distàncies gràcies a un parcial de 0-16 i apropant-se perillosament a l'Uni Girona (31-29). Les gironines dirigides per Eric Surís han tornat a marxar arribant al descans amb un 40-31 en el marcador i amb Alminaite i Romeo com a destacades per part local i Hurtado per part visitant.\nA la represa, l'SPAR CITYLIFT GIRONA ha aconseguit trencar el partit i arribar als 25 punts de diferència amb 14 punts en aquest quart de Romeo i tancant el període amb un parcial de 33-17. En un darrer quart de tràmit les gironines han acabat certificant l'accés a la final en imposar-se per un 88-57 final.\nLa millor del partit ha estat la jugadora del conjunt gironí Nicole Romeo amb un 32 de valoració fruit dels seus 19 punts, 6 assistències, 4 recuperacions i 3 rebots, seguida de la seva companya d'equip Shante Evans (14 punts) i Kristina Alminaite (16 punts). Per part lila, la jugadora més destacada ha estat Belén Arrojo amb 11 punts i 8 rebots, juntament amb Laura Peña (12 punts) i Cristina Hurtado (11 punts).\nLes de Girona buscaran endur-se novament un campionat (acrediten 5 títols) que no s'adjudiquen des del 2014. Davant però tindran el conjunt de La Seu d'Urgell dirigit per Bernat Canut que defensa el triomf de la temporada passada (71-57 contra el club gironí), que va ser el segon de manera consecutiva i que va significar el tercer títol total de l'entitat.\nLa final es disputarà el proper diumenge 24 de setembre a les 18h en el Pavelló Olímpic de Reus i el partit s'emetrà en directe per Esport3.\nLliga Catalana Femenina 2017


Per què s’han tapat els col·lectors del carrer Sant Pere? | Ràdio Calella Televisió\nA mitjans d’agost van acabar les obres de remodelació del carrer Sant Pere, entre Sant Antoni i Bruguera. El tram ha quedat integrat estèticament a la urbanització superficial que hi ha al carrer Bruguera, amb el paviment a un sol nivell i separació del pas de vehicles i vianants per mitjà de pilones. L’actuació incloïa la renovació de les xarxes de sanejament i de pluvials que estan soterrades. El projecte està únicament pendent de recepcionar, és a dir, que es doni formalment per conclòs i amb el vistiplau de l’Ajuntament. Fa uns dies, els col·lectors de l’aigua de la pluja que hi ha al carrer s’han tapat i el consistori n’ha explicat el motiu.\nEn el renovat tram de Sant Pere, fa unes setmanes, veïns es van queixar que se’ls havia sobreeixit el lavabo després d’una tempesta intensa. I ha sigut al cap d’uns dies quan s’han tapat els col·lectors que hi ha al tram de Sant Antoni i Bruguera.\nL’Ajuntament de Calella ha informat que s’ha adoptat aquesta mesura per evitar nous col·lapses de la xarxa de clavegueram. S’explica que mentre no s’hagi acabat l’obra a Sant Pere, és a dir, fins que no s’arribi al carrer Anselm Clavé i es renovin totes les xarxes de serveis que estan soterrades, es mantindran els pluvials connectats al sanejament.\nSegüent Desconcert entre els usuaris que porten mesos sense rebre la factura de la llum\nAnterior El projecte de l’Aldi torna al Ple Municipal, per partida triple\nCalella rep uns estiuejants molt curiosos, els corbs marins\nLa comissària Cristina Manresa és la nova cap de la Regió Policial Metropolitana Nord


::Portada >Núm. 66: Juliol - Setembre >Col·laboracions\nEntre les sis quarts de set de la tarda de qualsevol dia dels mesos d’estiu, una colla de gent gran, tots jubilats, anem fent cap a la Plaça de Dalt on està situada la Residència Casal d’Avis, cercant l’aixopluc acollidor del porxo per asseure’ns al pedrís llarg a la dreta de l’entrada al recinte o bé en cadires que sempre tenim a la nostra disposició, per tal de fer petar la nostra tertúlia particular, tot gaudint d’una fresqueta agradosa, ens hi passem una parell i escaig d’hores entre dotze i quinze persones pel cap alt.\nL’entorn que envolta la plaça, s’esdevé com un dels llocs més concorreguts de la nostra vila. A tocar a la Residència Casal d’Avis hi tenim la Parròquia de Sant Miquel Arcàngel amb el seu campanar majestuós, hieràtic, una de les obres més belles del poble, orgull legítim dels alforgencs i motiu d’admiració dels forans que ens visiten.\nDavant mateix del Casal d’Avis, a la porxada frontal, una sucursal de la Caixa de Tarragona i, a la raconada del mateix porxo, la seu de l’Ateneu Josep Taverna. Al seu costat el cafè de Cal Flanxo, l’estanc i enfront la farmàcia. A la confluència dels carrers Ganagod i La Font, la carnisseria – xarcuteria. A més de la vida que donen a l’entorn aquests establiments, cal afegir la circulació de tots els vehicles que s’adrecen a l’Ajuntament o a la plaça del Mercadal on tots els dimecres tenim mercat i tenen que passar per la plaça- També ho han de fer els que enfilen cap el pont del barranc del Rave cercant la sortida a la carretera, fent la paradeta i la maniobra imprescindible per tal d’agafar amb precisió el trencall per embocar el carrer de Nabril Baix. Més espaiats i escassos son els vehicles que hi accedeixen pujant pel carrer Major.\nEn la nostra plaça de Dalt també se celebren les festes més arrelades al poble, com l’homenatge tradicional a la gent gran, audicions de sardanes, l’enlairament de les colles de castellers, parada de gegants i capgrossos, corre- focs, l’home dels nassos i la recepció als Reis d’Orient, anunciant en el seu parlament la infinitat de regals que faran arribar als nens i nenes des de un any fins al noranta nou. A l’Ateneu Josep Taverna es pot gaudir de moltes activitats: exposicions, xerrades, conferències, trobada de puntaires, inici d’ensenyament de l’art dels boixets a l’aixopluc de la porxada de l’Ateneu fins a tocar a l’entrada de la Caixa de Tarragona, tallers de pintura i ensenyament de l’escriptura. No cal remarcar que és un lloc idoni triat per la pedra filosofal de l’experiència, per fer petar la tertúlia mentre anem observant el pas del riu de la vida que brolla del moviment d’activitat humana d’entrades i sortides als diferents establiments.\nFeta aquesta descripció, necessàriament breu, de l’entorn, ens pertoca parlar-vos de la tertúlia. La millor qualificació ens la va donar, no fa pas gaire, una senyora ja gran que, adreçant-se als tertulians ens va etzibar: “aquesta és la tertúlia de la “conserva”.\nTot sorprès, un servidor li va preguntar:\n- I això per què...?\nElla, sense immutar-se em va respondre:\n- Perquè gairebé sempre et diuen “et conserves” força bé per l’edat que tens...\nRenoi, quina observació! –vaig pensar- , perquè, efectivament, son pocs els dies que tan se val sigui el Josep, el Joan o l’Anton... que algú no li faci el comentari de la “conservació”. Doncs tal vegada caldria acceptar sense embuts que estem capficats de ple en l’edat de “la conserva”.\nEn aquestes dues hores i escaig en que es desenvolupa la nostra xerrada, sorgeixen un reguitzell de temes espontanis: política, pagesia, esports, nostàlgies de la nostra joventut ja llunyana, d’històries viscudes i de...dones. Si de dones, què us penseu!... un dels temes més recorreguts i ens allarguem fins i tot un gra massa. A tall d’exemple: Mira Fulana el bé que es “conserva” per l’edat que té. I recordem que n’eren de maques i simpàtiques i sovint esquives quan eren joves. I també el reconeixement nostàlgic de trobar-les a faltar quan se’n van definitivament abans que nosaltres. Els ulls ens fan pampallugues discretament quan pel davant del porxo travessen algunes jovenetes que fan goig amb el balanceig dels seus cossos preciosos. Coses de l’edat de “la conserva”. Quan sorgeix el tema de la nostra pagesia ens hi passem una estona llarga. Alguns dels tertulians aprofiten els matins per anar a l’hort i tenen cura de les seves verdures pel consum casolà, doncs el que pertoca als avellaners, ametllers o bé olivera, més val deixar-ho córrer davant els preus ruïnosos –per dir-ho amb suavitat- que ha provocat la fugida paorosa del jovent a la recerca d’altres horitzons. Fora tan extens de parlar-ne que ho deixem a banda amb gens dissimulada tristor. Els grans ja només menem de l’hort. Per cert que tenim un company de conversa expert en la matèria, tan se val de sembrats, com plantades, del qual ens complau molt de sentir els seus consells sempre encertats i positius. També fem conya i acudits de les xacres i entrebancs de salut que tots tenim més o menys accentuades. Si alguna vegada ets l’objectiu de la “conyeta”, has de prendre paciència ja que tots som “carn de canó” en aquest aspecte. Els esports i el malbaratament de diners amb fixatges de jugadors de rendiment incert i dubtós, també anima la conversa perquè tots, poc o molt, i entenem força d’aquests assumptes. Fins i tot més que el Florentino Pérez.\nPer concretar, si ja ets un “noi gran” i si vols gaudir d’una estona distreta, et convido a passar per la tertúlia de la “conserva” al porxo del Casal. Et puc garantir la benvinguda dels habituals i t’ho passaràs d’allò més bé.\nQuan érem joves en aquesta mateixa plaça ja fèiem rotllana al davall del balconet que hi ha prop de la cantonada, abans casalici de “Cal Botó” tot a l’espera d’alguna mossa i sortir com esperitats per acompanyar-la si sospitaves que a ella li feies patxoca o bé aturar-te de cop amb un rampell de timidesa i un pam de nas, la qual cosa acostumava a passar molt sovint.\nPermeteu-me acabar amb una pinzellada nostàlgica. Les converses de la nostra tertúlia acostumen a donar un tomb pels records musicals. Es dona la circumstància de que tres dels tertulians som els únics supervivents de la nostra mai oblidada Orquestra Selecta que dels anys quaranta fins als seixanta de la passada centúria va recórrer una trajectòria musical farcida d’èxits en íntima i sentimental diferents llocs de la rodalia i pobles de l’Aragó i, sobretot amenitzava les tardes dels diumenges d’estiu, avui tan ensopides, al nostres estimat Alforja. Aquesta però, ja és una altra història,.


D’aquest xoc armat es derivà una llarga Guerra Civil de tres anys i una dura postguerra on l’autoproclama’t Nuevo Estado promogué l’extirpació dels valors socials democràtics i criminalitzà el nostre passat comú republicà.\nLa determinant cooperació de l’Alemanya de Hitler i de la Itàlia de Mussolini en l’Alzamiento Nacional i durant la Guerra Civil catapultarà el general Franco cap a la victòria. Amb l’autoritat que aquests li conferiren, aconseguí instaurar un règim de caire feixista inspirat en imatge i semblança a les dues nacions valedores. Amb un país àmpliament castigat per la fam i les misèries de la guerra, es començaren a rebre nombroses ajudes provinents del III Reich. Aquestes “donacions” forjaren una relació d’amistat i de franca camaraderia al llarg de la Segona Guerra Mundial. L’estudi d’aquestes relacions i la implantació del relacions i la implantació del mateix NSDAP a Sant Feliu de Guíxols, ha constituït un dels episodis més foscos i enigmàtics de la nostra història recent.\nFrancesc Bosch Torrent (Sant Feliu de Guíxols, 1988) és llicenciat en Història i Màster en Formació del Professorat d’ESO i Batxillerat per la UdG. Des del 2013 codirigeix amb Josep Murlà Janó (col·leccionista, investigador i escriptor guixolenc) unes conferències per a alumnes de Primària i Secundària que versen sobre l’ascens i la caiguda del nazisme, la Segona Guerra Mundial i l’Holocaust. El 2017 publicà, juntament amb el Museu d’Història de Sant Feliu de Guíxols i l’Editorial Efadós, el llibre El ferrocarril de Sant Feliu desaparegut i també signà l’article “Resseguint l’empremta del tren de Sant Feliu dins els conflictes armats del segle XX”, aparegut dins la revista cultural L’Arjau. Sant Feliu de Guíxols, a l’ombra del III Reich és el resultat final a una recerca iniciada ara fa cinc anys.\nSylvie Gautheron ha dit\n19 de Juliol de 2020 at 18:59\nSoc Francesca y m’hagradaria comprar El teu libre.\nCom Hu puc fe ?


Els animals, protagonistes en la programació d’Oci en família a Picassent – RiberaTV\nEls animals, protagonistes en la programació d’Oci en família a Picassent\nEsta activitat naix de les propostes formulades pel Consell de la Infància i la seua preocupació cap als animals, el respecte i la seua cura tant a casa com als espais públics.\nEste diumenge, i dins de la festivitat de Sant Antoni, va tindre lloc una nova activitat del programa municipal «Oci en Família» que va convertir les famílies participants en super herois i super heroïnes com a protectores i protectors del món animal.\nD’esta manera, els i les participants van haver-hi de superar unes proves basades en qüestions relacionades amb els animals, com ara aprendre i saber cobrir les seues necessitats bàsiques, la seua cura, la responsabilitat en les seues accions al carrer, i sobretot, l’estima cap a estos éssers que formen part de la vida de moltes famílies.\nLa jornada va comptar també amb la participació dels xiquets i les xiquetes del Consell de la Infància, qui des del seu stand instal·lat a la plaça, feren entrega a cadascuna de les persones presents que s’acostaven amb el seu gos, d’una botella per a la neteja de l’orina i els excrements de les seues mascotes a la via pública.\nEls animals, protagonistes en la programació d’Oci en família a Picassent added by Ribera Televisió on 25 febrer, 2020


Si vols ser d’utilitat als altres, comença per acceptar-te a tu mateix; el foc que s’encén per als altres ha d’estar ja encès a casa.\nTravessem la població en línia recta i just en les últimes cases, en arribar a la carretera que ens portaria a Marañón, nosaltres prenem un camí de terra poc definit que surt a la nostra esquerra. En aquest punt seguim al GR 1 cap a Marañon, per un camí en paral·lel amb la carretera asfaltada. Els senyals vermells i blancs ens guien i seguim per un camí amb arbres que va vorejant els camps. A 1 km de Cabredo, atenció al pal de senyal direcció a Marañon: hem de seguir el camí per la dreta i deixem el de l’esquerra. Seguim pel sender que descendeix i puja, per més endavant sortir a camp obert. Un camí s’uneix a nosaltres per l’esquerra, però nosaltres seguim recte, només uns 100 m més. Veiem el poble de Marañón davant de nosaltres. Atenció aquí perquè el GR ens porta directes a Marañón i nosaltres hem de girar cap a l’esquerra en un camí que fa un angle de 45 graus. No hi ha senyalització, així que cal anar amb compte per no perdre’s. Aquest camí puja cap al coll que ens porta a Lapoblación.\nAviat una bifurcació i prenem a la dreta. El camí va pujant al costat dels camps. Deixem a la nostra esquerra una casa agrícola. El nostre camí acaba en un altre camí ben traçat que ve de Marañón. Prenem a l’esquerra i seguim pujant. Atenció: al primer revolt, nosaltres seguim recte. El camí puja fins arribar a un sender. El prenem, sempre de front. El sender està ben marcat, però ja no és un camí ample. Puja el pendent cap al coll i la carretera NA-7211. En arribar a la carretera, prenem a la dreta fins al primer camí que comença a la dreta. Pugem per ell i en la primera cruïlla, prenem a l’esquerra. Aquest camí ens porta directament al poble de Lapoblación.\nJa sortint del poble, ens dirigim cap a una granja agrícola bastant gran però no entrem pel seu camí sinó que prenem un altre a la dreta. Podem reconèixer el camí correcte perquè té bancs de pedra perquè la gent segui tot passejant. No hem de deixar aquest camí que va pujant cap a una pedrera amb bona vista de la vall. Un camí s’uneix des de la dreta, però nosaltres sempre de front. Més endavant arribem a una cruïlla de camins i una caseta d’Aigües de la Rioja queda a la nostra dreta. Seguim tot recte pel mateix camí. Arribem a una corba molt tancada a la nostra esquerra. A la mateixa corba un camí segueix cap a dalt, però nosaltres seguim baixant pel nostre camí. A pocs metres trobarem una nova bifurcació on agafarem el camí de l’esquerra. Seguim cap a Kripan.\nSempre de cara, fins arribar als camps i a la carretera asfaltada A-3220, que prenem a la nostra dreta. A la bifurcació, seguim dreta i entrem al poble de Kripan. Ens dirigim al centre i en arribar a l’ajuntament girem a la nostra dreta per passar al costat de l’església. Anem fins darrere de l’església i prenem de front per la carretera asfaltada que s’allunya del poble.\nAtenció: a 800 m del poble, en un revolt que gira a l’esquerra, cal sortir del camí i entrar en un sender molt mal senyalitzat a la dreta. El sender no té senyals, així que cal anar amb compte travessant el camp, però el punt de referència que busquem és la carretera A-3228 que està a la dreta. En 700 m hem d’arribar a la carretera en un punt en què comença un altre camí amb un senyal que indica el Dolmen Los Llanos. Travessem la carretera i ens dirigim a Los Llanos. Passem el dolmen prehistòric que deixem a la nostra esquerra i seguim recte fins la primera cruïlla de camins. Prenem en angle recte a la nostra esquerra i descendim. Al següent encreuament prenem a la dreta per la carretera asfaltada i ens dirigim al parc de Unueva (hi ha una font, però no sempre té aigua).\nEn 400 m creuem un camí. Seguim per l’asfalt. Després de dues corbes, arribem a un altre encreuament de camins. Prenem a l’esquerra. Nou encreuament de camins i ara a la dreta. A la bifurcació, prenem a l’esquerra. Seguim de front i deixem un camí que ens surt a l’esquerra. Pugem enfront. Nova bifurcació i prenem el de la dreta.\nAcollida de Pelegrins. Tel: 948 444 009 // 667 521 264\nCABREDO: Petita població. Ofereix una sala, sense llit però amb WC, per a l’acollida de pelegrins.\nLAGUARDIA: Població encantadora d’uns 2.500 habitants, just arribant ja a la ribera de l’Ebre Les seves muralles i la seva Plaça Major fortificada ens envien de nou al passat històric d’Ignasi de Loiola. Segons diuen, el subsòl de la població està perforat per nombroses bodegues en les quals madura el bon vi d’aquesta regió. L’Església de Santa Maria dels Reis es comença a construir al segle XII i es finalitza en el segle XVI. Destaca sobre el conjunt el seu monumental portada gòtica realitzada en pedra a finals del segle XIV. La policromia, perfectament conservada, data del segle XVII, així com el retaule major que és obra de Juan de Bascardo. L’Església de Sant Joan Baptista és del segle XVIII. El jesuïta José Cardiel (hi ha un bonic monument prop de l’església de Santa Maria) va néixer aquí. Va ser enviat a les famoses missions jesuïtes a Sud-amèrica però va morir a Itàlia, desterrat dels territoris de la corona pel rei espanyol, juntament amb tots els altres jesuïtes espanyols, al 1782. Ens ofereix possibilitat de restaurants, farmàcies, supermercats i bancs. Oficina de turisme, Tel .: 945.600.845.\nperò en dos moments és aconsellable agafar la carretera: a la sortida de Cabredo i pujar al port, agafar la carretera direcció a Lapoblación. Després, a partir de Meano, aconsellable tornar a agafar carretera fins a Kripan, tot i que el camí de terra és més o menys transitable.\nEl temps en Laguardia


Els maies - Diari La Veu\nEscriba el número 740946\nAllà, en aquelles contrades llunyanes del sud de Mèxic, no podia fer ús de la càmera fotogràfica; els indígenes no ho permetien. Diu Whitney Chadwick: “Viatjar a Chiapas el 1963 era encara una aventura, perquè l’àrea era remota i els habitants no sempre rebien bé els estrangers. De vegades, Leonora Carrington agafava l’autobús de la capital mexicana a Oaxaca per tal d’anar des d’allí a Tuxtla Gutiérrez. Després prosseguia amb cavall o mula…” L’artista, doncs, que havia rebut l’èncàrrec de dur a terme un mural per al Museo Nacional de Antropologia, va haver de documentar amb esbossos les pràctiques religioses i les tradicions, sobretot aquelles en què es manifestava la relació de l’home amb la natura en la cosmogonia maia, i també les diverses tècniques curatives. A San Cristobal de las Casas, on va passar sis mesos, es va hostatjar a Na Bolom (La casa del jaguar, en llengua maia tzotzil), l’hotel i museu de Gertrud Duby (Suïssa, 1901-1993), una fotògrafa, etnòloga i activista contra la desforestació de la selva lacandona –que li vafer de guia–, i el seu marit, Frans Blom (Dinamarca, 1893-1963), un arqueòleg que va dedicar tots els seus esforços a l’estudi i la preservació del patrimoni cultural i ètnic de la zona. Abans de traslladar-s’hi, havia llegit, entre altres llibres, el Popol Vuh, un recull de llegendes que proven d’explicar l’origen de l’univers i els fenòmens naturals: “Com la boirina, com el núvol i com una polseguera fou la creació, quan sorgiren de l’aigua les muntanyes i, de sobte, van créixer”.\nLeonora Carrington, esbossos per a 'El món màgic dels maies', 1963.\nL’antropòleg Andrés Medina adverteix que, en els dibuixos fets a Tuxtla Gutiérrez, la capital de Chiapas, s’hi veu que va visitar el zoològic, on es va nodrir de les imatges d’animals que es transformen en els esperits poderosos i espectaculars de la cosmovisió dels pobles tzeltal i tzotzil. “La sensació d’allò que és meravellós pressuposa fe”, va escriure Alejo Carpentier en el pròleg d’El reino de este mundo (1949). Una fe que Leonora posseïa –apunta l’especialista Ana Rosa Domenella– sense arribar a fanatismes dels qui es creuen amos de la veritat. Segons l’escriptor cubà, “és molt possible que no existisquen respostes que siguen profundes i comprensibles a la vegada”. Sovint li preguntaven a Carrington per les seues inclinacions envers el pensament esotèric i les mitologies indígenes, i pels lligams entre els poetes i els artistes i els xamans. En les contestacions, reconeixia el seu interès per aquests temes i per les disciplines paral·leles com l’astrologia i el tarot –força presents en les seues pintures–, i recordava la gran proximitat espiritual que havia mantingut amb els “bruixots” xamules durant el temps que va conviure a San Juan Chamula. “Però d’això a pretendre que tinc poders màgics hi ha un abisme”, afegia.\nLeonora Carrington, esbós per a 'El món màgic dels maies', 1963\nEn El món màgic dels maies (1963-64), un cel encés, amb un sol rogenc i uns núvols foscos, domina l’extens paisatge presidit, al fons, per una serralada de cims elevats, poblada per estranyes criatures voladores, un enorme tòtem, una gegantesca serp verda emplomada… Als peus, sota un arc de Sant Martí, creus altes –pins, arbres sagrats, convertits en aquest símbol cristià– i construccions diverses –cabanes i esglésies colonials– al voltant de les quals tenen lloc rituals –religiosos i de curació– i treballs característics acompanyats d’éssers de grans dimensions –un cavall blanc, bandades d’òlibes…– i un arbre retorçut i nu. Dessota, en primer terme, en una mena de tall transversal de l’escorça terrestre, trobem els monstres que habiten les profunditats. Es tracta dels tres regnes de l’univers maia: el cel, on viuen les divinitats; la terra, on es produeixen manifestacions culturals de caràcter sincrètic –les creences i pràctiques prehispàniques i el catolicisme imposat pels conqueridors–, i l’inframón, amb el déu jaguar –a l’esquerra–, que vigila aquest lloc tenebrós amb un dels ulls en espiral.\nLeonora Carrinton, 'El món màgic dels maies', 1963-64. Tremp sobre fusta. Museo Nacional de Antropología, Mèxic\nTots els elements pertanyen a la mitologia maia i a la vida quotidiana d’aquests pobles del cor de Chiapas: les serres, punt de connexió amb els déus; la lluna blava, que al·ludeix a la fertilitat de la terra i de la dona; la serp esmentada, la divinitat creadora, el poder de la natura i dels fenòmens associats a l’aigua –pluges, tempestes i inundacions–, relacionada amb el Sol i Venus, ben brillant; les creus del Panteón de Romerillo, que permeten el pas al més enllà; l’ancestre del colibrí, un ocell sagrat, amb ales blaves i un rostre resplendent al bell mig del cos, i també el quetzal; la ceiba blanca, l’arbre còsmic que sosté el cel i les arrels del qual comuniquen amb el món subterrani; les òlibes que hi acudeixen, missatgeres de la mort; els rats-penats, portadors del renaixement en les cerimònies xamàniques… En aquesta obra de grans dimensions (2 x 4,30 metres), amb els seus pinzells i la seua imaginació surrealista, Leonora Carrington va saber traslladar l’harmonia dels oposats en què es fonamenten els mites maies.\nEscriba el número 884964


Rajoy diu que si és president l'economia millorarà d'aquí a dos anys\nDemana als bancs que venguin els habitatges a preu de mercat i n'assumeixin les pèrdues\nARA Madrid 16/11/2011 23:19\nEl candidat del PP a les eleccions espanyoles, Mariano Rajoy, ha assegurat que si guanya les eleccions del diumenge d'aquí a dos anys hi haurà una "millora important" de l'economia. Ha dit que si el nou govern "genera les condicions" per recuperar la "confiança", l'Estat no haurà d'esperar "a temps tant allargats com assenyalen alguns" per crear ocupació, en referència a la Comissió Europea que apunta que començarà a millorar tímidament el 2013.\nRajoy també s'ha mostrat partidari de recuperar el sector de la construcció perquè "genera molts llocs de treball" a les petites i mitjanes empreses. Per això s'ha mostrat disposat a "convèncer" a les entitats financeres que donin sortida als habitatges que fins ara no han pogut vendre al preu de mercat, encara que hagin d'assumir-ne les pèrdues. Ha advertit que el que no poden tenir els bancs i caixes als balanços són actius que no valen el que realment valen.\nRespecte l'evolució dels impostos ha dit que "ara no és possible" reduir-los i que per això de moment només els vol baixar a les petites i mitjanes empreses i als autònoms. Ha deixat les portes obertes a tot en aquesta matèria. Ha dit que "després ja veurem com avança la legislatura" i només s'ha compromès a no augmentar l'IVA.\nDurant una entrevista a TVE, Rajoy ha criticat els governs de tecnòcrates de Grècia i Itàlia perquè encara que no sigui "il·legal" creu que "no és el millor". Davant la situació "molt complicada, amb molts dubtes, d'incertesa i desconfiança" ha afirmat que cal "mantenir l'euro perquè és un gran projecte polític" i que els països "facin els deures".


Les escoles podran recuperar al setembre la distribució que tenien abans de la pandèmia - Vallès Visió\nLes escoles podran recuperar al setembre la distribució que tenien abans de la pandèmia\n21 de maig de 2021 24 de maig de 2021\nEl pròxim curs escolar començarà el 13 de setembre i ho farà amb novetats pel que fa a les mesures contra la Covid. El Departament d’Ensenyament ha fet públic el pla que regirà els centres educatius a partir del setembre. El document planteja que si l’evolució de la pandèmia segueix la tendència actual, moltes mesures es poden flexibilitzar.\nLes escoles del Baix Vallès podran recuperar la distribució que tenien abans de la pandèmia. Aquesta és una de les novetats que planteja el departament pel curs vinent. La distància de metre i mig entre alumnes del mateix grup bombolla passa a segon terme i, d’aquesta manera, es podrien recuperar la quantitat d’alumnes per aula que hi havia el 2019. Això permetria a moltes escoles del territori tornar a habilitar aules d’especialitat com ara plàstica, música o, fins i tot, el gimnàs.\nUna altra de les novetats del nou pla fa referència a l’ús de la mascareta. El govern deixa la porta oberta a què els infants de primària no portin mascareta mentre estiguin en grup bombolla. És a dir, sí que l’haurien de portar al pati o quan es barregin amb altres classes. L’última paraula, però, la tindrà la Generalitat qui decidirà si és obligatori portar-la o no en funció de l’evolució de la pandèmia.\nTambé es relaxaran les mesures higièniques. A partir del setembre només caldrà fer una neteja i serà després de l’activitat lectiva. A més, els alumnes també podran compartir material escolar.\nDesprés d’un curs convivint amb la pandèmia, les escoles ja tenen l’experiència suficient per afrontar un nou curs amb més tranquil·litat. Fins i tot alguns centres educatius com l’escola Montseny de Mollet han fet inversions per millorar la qualitat de l’aire de les aules. Ara amb les noves mesures anunciades pel Departament d’Educació, com per exemple, que els alumnes a l’hora del pati puguin interaccionar amb altres grups de convivència, creuen que el centre podrà recuperar part de la normalitat perduda.\nPoder intercanviar joguines o material educatiu, també és una de les mesures que veuen important des de les escoles.\nI imatges que s’havien convertit en habituals des del setembre, com la presa de temperatura abans d’entrar a les aules, el curs vinent, s’eliminarà.


El proper 1 de juny s’obre la convocatòria per a participar al RODALIES 3 | TRANSVERSAL\nArts visuals > El proper 1 de juny s’obre la convocatòria per a participar al RODALIES 3\nEl proper 1 de juny s’obre la convocatòria per a participar al RODALIES 3\nRODALIES 3 serà una exposició d’Arts Visuals que tindrà lloc simultàniament a 8 ciutats de la xarxa Transversal.\nLa selecció dels artistes que exposaran a cada ciutat es farà a través de convocatòria pública. Els creadors interessats a participar-hi poden penjar les seves propostes a la pàgina de la Taula d’Arts Visuals de la Xarxa Transversal, a l’apartat Convocatòria Rodalies 3 (s’hi accedeix clicant el logo d’El Rebost en la portada d’aquesta mateixa web o bé accedint a l’enllaç www.txac.cat/elrebost ) des del proper dimarts 1 de juny i fins al dia 1 de setembre (ambdós inclosos).\nUn jurat format pels membres de la Taula d’Arts Visuals de Transversal serà l’encarregat de seleccionar les propostes que formaran part d’aquesta exposició a 8 bandes. Un cop escollits els creadors per al projecte, aquests disposaran d’un periode de temps i un pressupost determinat per desenvolupar les seves propostes artístiques, en col·laboració amb la ciutat de Transversal que aculli la seva proposta.\nPodeu trobar més informació sobre el projecte, així com descarregar-vos les bases de la convocatòria, accedint a la pàgina de [intlink id=”938″ type=”page”]RODALIES 3[/intlink] dins aquesta mateixa web.\nProjecte: Rodalies 3.\nV JORNADes/as/ées CULTURALs/es/elles EUROREGIONALS\nS'obre la convocatòria per RODALIES 3\nMapadeball a “Tot es Mou” de TV3 en el dia Internacional de la Dansa


Caldes de Montbui serà la seu electoral central del 28-F - AraVallès\nCaldes de Montbui serà la seu electoral central del 28-F\nL'organització de les consultes escull el 20 de juny per celebrar la quarta tanda\nCaldes de Montbui Dilluns, 1.2.2010. 05:00 h\nLa Coordinadora nacional per la consulta sobre la independència, reunida aquest cap de setmana a Caldes de Montbui en una amplia jornada de formació, va decidir que el municipi vallesà sigui la seu electoral central de la tercera tanda de consultes independentistes, que es celebrarà el proper 28 de febrer. Des de Caldes es farà el seguiment informatiu durant tota la jornada: es donaran les dades de participació i s'explicarà el desenvolupament de les consultes que aquell dia celebraran 59 municipis de tot Catalunya, entre ells cinc pobles del Vallès Oriental: Caldes, Sant Feliu de Codines, Castellterçol, Llinars i Castellcir.\nUna de les reunions de la jornada de formació © Caldes de Montbui Decideix\nEls organitzadors de les consultes del 28-F es reuneixen a Caldes 30.01.2010.\nL'Ametlla també celebrarà una consulta el 25-A 27.01.2010.\nGranollers farà la consulta sobiranista el 25 d'abril 25.01.2010.\nL'alcalde de Caldes forma part de la comissió avaladora de la consulta 20.01.2010.\nLa consulta sobiranista del 25-A a Mollet comença a caminar 18.12.2009.\n20-j, 28-f, caldes, consulta, electoral, independència, montbui, referèndum, seu,\nEl ple de la Coordinadora va decidir per majoria instal·lar el centre de dades del 28-F a Caldes després que es presentessin un total de quatre aspirants (amb Vilassar de Mar (Maresme), Breda (la Selva) i Sant Quirze del Vallès (Vallès Occidental). Des de Caldes de Montbui Decideix, Maite Bonora va explicar que l'èxit de l'organització de les jornades de formació de dissabte els va impulsar a presentar-s'hi. El 13-D, el centre de dades -que no va funcionar correctament- es va situar a la seu del Ciemen, a Barcelona.\nA la jornada de formació de voluntaris d'aquest cap de setmana, a la qual hi van participar unes 250 persones de 49 plataformes diferents, es va acordar que hi haurà quarta onada de consultes sobiranistes. Serà el diumenge 20 de juny. La data, a la qual s'espera que s'afegeixin ciutats grans com ara Reus (Baix Camp) i Sant Boi de Llobregat (Baix Llobregat) -de moment n'hi ha un centenar d'interessades a convocar consultes que es reserven per més enllà del febrer-, va competir amb els dies 6 i 13 del mateix mes, els quals es van descartar per la coincidència amb l'època d'exàmens dels estudiants -es pot votar a partir dels 16 anys- i amb les eleccions a la presidència del FC Barcelona. L'arrelament de la celebració del Corpus en alguns municipis també hauria influït a l'hora de descartar el 6 de juny.\nD'altra banda, també es va donar a conèixer que l'organització ha decidit introduir novetats en el sistema informàtic del 28-F per tal que es pugui fer un seguiment de la participació tant de la població immigrada com dels més joves. Els requisits per votar seran els mateixos que els del 13-D -acreditar que s'està empadronat-, però en aquesta ocasió se supervisarà si s'és menor d'edat i si s'exerceix el vot amb DNI o no. L'objectiu és poder comparar, més endavant, l'evolució de l'atracció del col·lectiu de nouvinguts a les convocatòries sobiranistes.\nEl gran acte central de campanya serà el dia 21 de febrer a la capital del Baix Penedès, el Vendrell, el municipi més poblat que participa en la segona tongada de consultes sobre la independència. El ple de la coordinadora ja no es tornarà a reunir fins després del 28-F, per avaluar-ne els resultats i començar a preparar l'onada següent, que tindrà lloc el 25 d'abril, i en la qual participaran Granollers i Mollet.\n5036 lectures Afegeix comentari


Reus enllesteix les obres del Camí de Valls\nResu enllesteix les obres del Camí de Valls\nL'alcalde de Reus, Carles Pellicer; i dos regidors han visitat les obres.\nEls treballs s'han fet al tram entre els carrers de Sant Llibori i de l'Albiol\nActualitzada 06/05/2021 a les 14:39\nL'Ajuntament de Reus ja ha finalitzat les obres de remodelació del camí de Valls. Les obres corresponen a la segona fase del projecte d'urbanització del vial, al tram entre els carrers de Sant Llibori i de l'Albiol. L'actuació desenvolupada ha donat més importància a la circulació de vianants per sobre la mobilitat rodada, eixamplant les voreres, fins ara molt estretes.\nPer poder-ho fer, s'ha eliminat la franja d'aparcament en superfície i s'ha deixat un carril de circulació de 3m. En la part més ample del vial, entre carrer Sant Magí i carrer l'Albiol, s'ha deixat l'espai suficient per plantar-hi una filera d'arbres en la part sud. El projecte executat també inclou l'eliminació dels creuaments aeris i cadiretes de la xarxa de subministrament elèctric.\nEl contracte d'execució es va adjudicar a l'empresa Agrovial, amb un pressupost de 240.766,03 euros (IVA inclòs).\nLicitació de les obres dels carrers de Miró, Santa Helena i Verge Maria\nEl consistori ha licitat el contracte d'obres de reforma viària dels carrers de Miró, Santa Helena i Verge Maria. L'obra donarà continuïtat als treballs de reforma viària que en els darrers anys s'han executat entre els carrers Ample i Prat de la Riba.\nL'actuació té un pressupost de projecte de 299.210,48 euros i es preveu que es realitzi en un termini de 5 mesos a partir de l'inici de l'actuació.\nEs manté la tendència a la baixa de la pressió hospitalària a la província mentre augmenta la xifra de persones vacunades\nBaixen les temperatures en una jornada marcada per les precipitacions\nTarragona firma un contracte de digitalització ...\nEs manté la tendència a la baixa de la pressió ...\nComenta el contingut : Reus enllesteix les obres del Camí de Valls


Llibres ordenats per colors (Mònica Planas Callol)\nLlibres ordenats per colors\nDarrere la superorganització de les cases i de les vides s'hi amaga un afany per l'aparença\n3 min. 15/09/2020 21:54\nUn dels programes que ha estrenat Netflix darrerament és Cada cosa en su lugar, un espai d’entreteniment que hereta la tradició de convertir l’ordre en autoajuda i que va iniciar la japonesa Marie Kondo. En aquest cas, es tracta d’un xou nord-americà on dues professionals de l'organització, Clea Shearer i Joanna Teplin, van a les cases de famosos i anònims i fan desaparèixer el caos de les seves habitacions. De fet, es van fer famoses per ordenar les cases de les estrelles de Hollywood. En el programa, ajuden les actrius Reese Witherspoon i Eva Longoria i l’actor Neil Patrick Harris, o fins i tot arreglen el garatge de Khloé Kardashian, però també retornen l’estabilitat a llars de gent senzilla que estaven a punt de ser devorats pels seus armaris.\nEn plena pandèmia, on semblem condemnats a passar més hores que mai tancats a casa, s’obre pas aquesta obsessió per transformar les llars en escenaris de somni. A diferència de Marie Kondo, però, la Clea i la Joanna no posen èmfasi en el fet de llençar. No hi intervé la filosofia zen sinó més aviat l’esperit d’acumulació propi del capitalisme. La satisfacció de la possessió, del tenir encara que no ho necessitis, el plaer de l’adquisició, de proveir-se de capricis. Les dues professionals de l’organització optimitzen la llar i, sobretot, van a comprar múltiples sistemes d’emmagatzematge en botigues especialitzades. Tota mena de capses de metacrilat, arxivadors, prestatgeries, penjadors, separadors, recipients, caixes i bosses que permeten classificar tants objectes com es vulgui seguint uns paràmetres pràctics i racionals. La gran trampa del programa és que en cap moment es diu el cost de tot plegat: mai es revela la inversió econòmica que suposa comprar tot el material de suport, que en el cas de Cada cosa en su lugar és elevat.\nEl programa mostra armaris i garatges absolutament desastrosos, plens de trastos amuntegats, amb rampoines entatxonades de mala manera que s’acaben convertint en un paradís de l’harmonia lògica. “Et canvia la vida”, promet el programa en la seva promoció. Les famílies ploren emocionades i agraïdes, les actrius criden esverades i fan salts d’alegria al veure els seus calaixos i vestidors en un alineat militar impecable, seguint criteris cromàtics, de mida o de funcionalitat. A més, no han de fer res. Les dues professionals s’encarreguen de tot. Potser tenir un assistent és l’autèntic secret.\nConvertir l’ordre en un espectacle i les cases en aparadors té a veure amb la cultura mediàtica actual, especialment amb aquella que connecta amb les xarxes socials i l’exposició de l’ego. La filosofia de Cada cosa en su lugar es delata en el fet que els llibres s’ordenen segons el color del llom. Perquè el que veritablement s’amaga en aquesta superorganització de les cases i de les vides és fer-les instagramejables, és a dir, convertir-les en fotogèniques perquè, més enllà de la racionalitat, sigui l’estètica i l’aparença el que determini la felicitat de les persones.\nSusanna Griso defensa Ana Rosa\n10 receptes de pasta que has de conèixer\nEl Govern pagarà 1,3 milions d'euros a les navilieres pel descompte de resident del primer trimestre\nTrump nega no haver pagat impostos: "Són 'fake news'"\nEls combats entre Armènia i l'Azerbaidjan s'intensifiquen\nLa incidència del covid-19 a les Illes se situa en 170,2 per cada 100.000 habitants, per sota de la mitjana estatal


Patillades: febrer 2011\nCas d'estudi: spaghetti alla puttanesca\nConeixes una noia. És maca i té un d'aquells somriure encisadors que tant t'agraden. Sembla tímida, però no dubta a disfressar-se d'enemic d'en Batman i a estirar-se al bell mig de la ciutat amb gent que acaba de conèixer. Tres punts a favor. Aconsegueixes el seu facebook i resulta que té xicot. Vaja, una llàstima, però també una cosa menys de què preocupar-se.\nPassa l'estiu, us feu amics i us acostumeu a emprendre plegats el camí de tornada a casa. Els arbres perden el seu fullam i, a les acaballes de la tardor, un dia la veus d'una altra manera. Ràpidament salten totes les alarmes, ella estima el seu xicot i tu no et pots permetre l'obertura d'un nou front emocional que fa tota la cara d'haver de derivar en una llarga i costosa guerra de desgast. Però no ets dels que atenen a raons, i aviat et trobes orbitant al seu voltant per descobrir meravellat que riu totes i cadascuna de les teves gràcies. La primera pàgina del manual diu que les has de fer riure, sembla que la cosa funciona.